নিম্নচাপের প্রভাবে গত দুদিন ধরে সারা দেশেই বৃষ্টিপাত হচ্ছে। গত ২৪ ঘণ্টায় রাজধানী ঢাকাতেও প্রচুর বৃষ্টিপাত হয়েছে। ডুবে গেছে ঢাকার অনেক রাস্তা-ঘাট। আবহাওয়া অফিসের তথ্যানুযায়ী গতকাল সন্ধ্যা পর্যন্ত ঢাকাসহ দেশের বিভিন্ন স্থানে গড় বৃষ্টিপাত হয়েছে ১৩৯ মিলিমিটার পর্যন্ত। গতকাল দেশের সর্বোচ্চ বৃষ্টিপাত হয় গোপালগঞ্জে ১৪৩ মিলিমিটার। পাশের জেলা মাদারীপুরে বৃষ্টিপাত হয় ১১৩ মিলিমিটার। অপর দিকে হাতিয়ায় ১১৩ মিলিমিটার ও খুলনায় ১১১ মিলিমিটার।আবহাওয়া অধিদপ্তরের তথ্যমতে, গত বৃহস্পতিবার সকাল ছয়টা থেকে আজ সকাল ছয়টা পর্যন্ত ঢাকায় ১৯৯ মিলিমিটার বৃষ্টিপাত হয়েছে। গতকাল শুক্রবার সকাল ছয়টা থেকে আজ সকাল ছয়টা পর্যন্ত—এই ২৪ ঘণ্টায় কেবল বৃষ্টি হয়েছে ১৪৯ মিলিমিটার। এছাড়া, ঢাকায় আজ সকাল ৬টা থেকে ৯টা পর্যন্ত মোট ৩১ মিলিমিটার বৃষ্টিপাত রেকর্ড করা হয়েছে।